Diari Oficial de la Generalitat Valenciana


Sumari del DOGV 9030, del 01-03-2021 (2021/1817)

Extracte de la Resolució de 25 de febrer de 2021, de la Vicepresidència i Conselleria d'Igualtat i Polítiques Inclusives, per la qual es convoquen deu beques per a la realització de pràctiques professionals en la Direcció General d'Atenció Primària i Autonomia Personal, de la Conselleria d'Igualtat i Polítiques Inclusives.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9030

Data del DOGV
:   01-03-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/1817


Data del document
:   25-02-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de la Resolució de 25 de febrer de 2021, de la Vicepresidència i Conselleria d'Igualtat i Polítiques Inclusives, per la qual es convoquen deu beques per a la realització de pràctiques professionals en la Direcció General d'Atenció Primària i Autonomia Personal, de la Conselleria d'Igualtat i Polítiques Inclusives. [2021/1817]  
BDNS: 547239  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions:  
http://www.pap.hacienda.gob.es/bdnstrans/index  
  
Primer. Beneficiaris  
D'acord amb el que es disposa en l'article, podran participar-hi les persones que reunisquen els requisits que s'estableixen en l'Ordre 1/2021, de 14 de gener, de la Vicepresidència i Conselleria d'Igualtat i Polítiques Inclusives (DOGV 9001, 20.01.2021), per la qual s'aproven les bases que regulen les beques per a la realització de pràctiques professionals en les direccions generals amb competències en matèria de serveis socials, dependència i persones majors.  
  
Segon. Objecte de la convocatòria  
Convocar, per als exercicis 2021 i 2022, deu beques per a la realització de pràctiques professionals en les direccions generals amb competències en matèria de serveis socials, dependència i persones majors, d'acord amb les bases establides per l'Ordre 1/2021, de 14 de gener.  
  
  
Tercer. Tipus de beques  
Les branques de coneixement per a les quals es convoquen les beques són:  
Dret  
Treball social  
Les titulacions que hauran d'acreditar les persones aspirants es regulen en resolc segon de la convocatòria.  
  
Quart. Bases reguladores  
Ordre 1/2021, de 14 de gener, de la Vicepresidència i Conselleria d'Igualtat i Polítiques Inclusives, per la qual s'aproven les bases que regulen les beques per a la realització de pràctiques professionals en les direccions generals amb competències en matèria de serveis socials, dependència i persones majors.  
  
Cinqué. Finançament  
Anualitat 2021: 90.000,00 euros  
Anualitat 2022: 44.000,00 euros  
Import global màxim: 134.000,00 euros  
Sempre que existisca crèdit adequat i suficient en els pressupostos de la Generalitat per als exercicis als quals afecte la pròrroga i que el desenvolupament de l'activitat que s'estiga desenvolupant així ho requerisca o aconselle.  
  
Sisé. Forma i termini de presentació de les sol·licituds de subvenció  
  
El termini de presentació de sol·licituds serà de 15 dies hàbils, comptats des de l'endemà de la publicació de la convocatòria en el Diari Oficial de la Generalitat Valenciana.  
La forma de presentació de les sol·licituds i documentació que ha d'acompanyar-se es realitzarà i ajustarà al que es determina en el punt resolutiu sisé de la convocatòria.  
  
Seté. Altres dades  
1. Sol·licituds: s'haurà de presentar una instància de sol·licitud degudament emplenada, que està disponible en l'adreça d'internet: https://sede.gva.es/va/web/sede\_electronica/.  
2. Documentació a presentar amb la sol·licitud: la que es preveu en el punt resolutiu seté de la convocatòria.  
3. Criteris de valoració: els que es regulen en el punt resolutiu 10 de la convocatòria, que es remet als que s'estableixen en l'article 4 de l'Ordre 1/2021, de 14 de gener.  
  
València, 25 de febrer de 2021.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.